Andy Keogh

Andrew Declan Keogh (sündinud 16. mail 1986 Dublinis) on endine Iirimaa jalgpallur (ründaja/ äärepoolkaitsja).

Enne 2014. aastal Austraalia kõrgliigaklubi Perth Gloryga liitumist oli Keogh mänginud ainult Inglismaa liigasüsteemi klubides. Ta alustas klubikarjääri 2004. aastal Leeds Unitedis ning mängis seejärel Bury ja Scunthorpe Unitediga Inglismaa neljandas ja kolmandas liigas. 2007. aasta jaanuaris liitus ta Inglismaa esiliiga klubiga Wolverhampton Wanderers. Hooajal 2008–09 võitis ta klubiga esiliiga, millega tõusti Premier League'isse. Hooaja 2009–10 teises mängus võitis Wolverhampton Keoghil väravat Wigan Athleticut tulemusega 1:0. See oli Wolverhamptoni esimene võõrsilvõit Premier League'is ja esimene võit Inglismaa kõrgliigas pärast 1984. aastat."Wigan 0–1 Wolverhampton". BBC Sport. 18.8.2009. Vaadatud 14.1.2019 Vaatamata edukale algusele ei suutnud Keogh klubi põhimeeskonnas enam oma kohta kindlustada ja ta pääses sel hooajal liigas väljakule kokku vaid 13 korda. Järgmised hooajad veetis ta laenul esiliigaklubides Cardiff Citys, Bristol Citys ja Leeds Unitedis. 2012. aasta jaanuaris sõlmis ta püsiva lepingu esiliigaklubiga Millwall.

Hooajal 2014–15 oli ta Austraalia kõrgliigas 12 väravaga Perth Glory suurim väravakütt. 2015. aastal mängis ta lühikest aega Tai kõrgliiga klubis Ratchaburi, kuid sõlmis juba sama aasta lõpus Perth Gloryga taas lepingu."HE'S BACK! Andy Keogh re-signs for more Glory". Perth Glory. 11.12.2015. Vaadatud 14.1.2019 Hooajal 2018–19 lõi ta Austraalia liigas 15 väravat, millega oli liiga resultatiivselt kolmas ja klubi resultatiivseim mängija. Samal hooajal võitis Perth Glory liiga põhihooaja.

2019. aasta juulis liitus ta Saudi Araabia klubiga Al Qadsiah. 2020. aasta jaanuaris siirdus ta India kõrgliigaklubisse NorthEast United, kuid naasis 2020. aasta oktoobris Perth Glorysse. Hooajal 2020–21 lõi ta Keogh Austraalia kõrgliigas neli väravat, kõik neli väravat sündisid 16. mail 2021 mängus Western Sydney Wanderersi vastu. Tema teine värav selles mängus valiti liiga hooaja parimaks väravaks."Dolan Warren Awards: Andy Keogh takes out A-League Goal of the Year". a-league.com.au. 23.6.2021. Vaadatud 10.8.2021 Jalgpallurikarjääri lõpetas Keogh pärast hooaega 2021/22.

Iirimaad esindas Keogh koondises aastatel 2007–2012 kokku 30 mängus ja lõi kaks väravat. Esimese värava lõi ta 24. mail 2008 sõprusmängus Serbia ja teise 12. oktoobril 2012 MM-i valikmängus Saksamaa vastu.

 Saavutused 
Wolverhampton Wanderers
Football League Championship: 2008–09
Scunthorpe United
League One: 2006–07
Perth Glory
A-League: Premiers 2018–19

 Viited 

Kategooria:Iirimaa jalgpallurid
Kategooria:Wolverhampton Wanderers FC mängijad
Kategooria:Cardiff City FC jalgpallurid
Kategooria:Bristol City FC mängijad
Kategooria:Leeds United FC jalgpallurid
Kategooria:Millwall FC mängijad
Kategooria:Blackpool FC mängijad
Kategooria:Perth Glory FC mängijad
Kategooria:Premier League'i mängijad
Kategooria:The Championshipi mängijad
Kategooria:League One'i mängijad
Kategooria:League Two mängijad
Kategooria:Sündinud 1986